《瑶台聚八仙·洋绣毬花》
清代·黄之隽

莫比花看，枝叶里、分明细蹙冰纨。挤来挨去，有意辏做团圞。

粉脸轻匀妆镜内，肉红渐抹口脂间。两三番。借霞染雪，微换芳颜。

怜渠风帆浪舶，惯傍珠倚玉，渡海波寒。梦隔家乡，来伴数曲栏干。

蛾眉虽悔淡扫，又羞学葵榴太晕丹。无人采，怕露深难滚，懒上钗幡。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。